Manger Musikklag

Manger Musikklag er et brassband bestående av i overkant av 30 messingblåsere og slagverkere. Instrumentsammensetningen bygger på den britiske brassbandtradisjonen. Manger Musikklag har en sesongstart-konsert og julekonsert i Mangerkirken hvert år. Utenom desse deltar dei fast på Norgesmesterskapet for Brassband hvert år, og er arrangør av BrassWind-festivalen. Manger Musikklag er tittelforsvarer i Siddis Brass og Oslo Brass Festival per 2018. 

Manger Musikklag ble stiftet 22. april 1922, og kommer fra kommunesenteret Manger i Radøy kommune, ca. 50 minutters kjøring nord for Bergen. Uniformen til musikklaget inneholder et grønt slag, samt grønne ermer, ettersom Radøy er lokalt kjent som "Den grøne øya". Musikerne i korpset er amatørmusikere.

Gjennom generasjoner har Manger Musikklag holdt seg i toppen av den norske brass band-eliten, først i nyere tid har MML også hevdet seg internasjonalt. Til gjengjeld viste Manger Musikklag seg å være en meget god representant for Norge i internasjonale konkurranser. Musikklaget vant europamesterskapet for brassband i 2011, etterfulgt av seier i WMC i 2013.  Manger Musikklag ble i desember 2010 utnevnt som nasjonal MOT-ambassadør som første og for øyeblikket eneste brassband i Norge (2018).

Dirigenter

Sjefsdirigent for Manger Musikklag er Martin Phillip Winter, noe han har vært siden 2008. Unntaket var i perioden 2014-2017, da Rune Hannisdal ledet ensemblet fast. Andre dirigenter som har gjesta korpset de siste årene er blant andre Peter Sebastian Szilvay, Bjørn Sagstad, Trond Korsgård, Allan Withington og Thomas Rimul.

Bestillingsverk 
Manger Musikklag urfremfører minst ett nytt norsk verk hvert år. Korpset har de siste årene bestilt musikk og/eller urfremført musikk av:

 Glenn Erik Haugland
 Martin Phillip Winter
 Torstein Aagaard-Nilsen
 Craig Farr
 Jostein Stalheim
 Knut Vaage
 Gary Peterson
 Eilert Tøsse
 Ketil Hvoslef
 Dagfinn Koch
 Jan Erik Mikalsen
 Paul McGhee
 Kari Beate Tandberg

Hypermusikal
Manger Musikklag fremførte høsten 2009 verdens første helaftens opera for brassband, «Hypermusikal» av Glenn Erik Haugland med Trond Korsgård som dirigent. Prosjektet ble bestilt av Manger Musikklag, og var et samarbeid mellom Opera Omnia, BrassWind-festivalen og Den Nye Opera. 

Hypermusikal baserer seg på en idé om å lete etter svar på hva som driver musikantene til å bruke mesteparten av fritiden sin på et brassband. Dokumentaroperaen utspiller seg i en øvingssituasjon hvos musikantene gjør seg klare til å konsertfremføre et «verk i verket» – Glenn Erik Hauglands «Musikk til å leve for». En gruppe kvinnelige sangere (fra OperaVest) observerer og løfter frem tanker fra intervju gjort med medlemmene av korpset. Tekstene blir i tillegg kommentert av observasjoner fra nevrolog Oliver Sachs' bok «Musicophilia – tales of music and the brain».

I Hypermusikal får man høre om hvilken betydning musikk har hatt i oppveksten for musikantene; om forbilder, miljø og hvordan det å mestre musikalske utfordringer har vært en avgjørende faktor for musikantene. Videre forteller dem om hvordan det å spille sammen påvirker konsentrasjonsevnen, rolleforståelse, fokus og evnen til å lytte aktivt. Operaen tegner et musikalsk portrett av et lite samfunn, men først og fremst handler den om spenningen med og gleden av å skape musikk sammen.

Hypermusikal ble framført i Den Norske Opera i mai 2011.

Plateinnspillinger 
 1983: Altitude (LP)
 1985: Spitfire (MC)
 1990: Circius (CD, norsk musikk)
 1994: The Binding of the Wolf (CD med musikk av Torstein Aagaard-Nilsen og musikk av John Golland, engelsk komponist)
 2001: Graffiti (CD med ny norsk musikk for brassband)
 2003: Tribute (CD med norsk og amerikansk-inspirert musikk)
 2009: Dynamis (CD med ny norsk samtidsmusikk for brassband skrevet av Torstein Aagaard-Nilsen)
2013: Stories of Life (Soloplate med Glenn van Looy) vant forøvrig i 4BR Awards 2013
2017: Debut 2 (Soloplate med Joseph Cook)
2017: December (Juleplate)

Konkurransemeritter
 laget har vunnet åtte NM-titler, og har vunnet NM fire ganger på rad (1994, 1995, 1996 og 1997 dirigert av David King). 
 laget har vunnet Siddis Brass (nasjonal konkurranse i underholdningsmusikk for brassband) åtte ganger, senest i 2018. 
 laget vant Grenland internasjonale brass festival i 2009.
 laget har representert Norge ved tretten europamesterskap siden 1978. De beste plasseringene er 1.-plass i 2011,  2.-plass i 1981 og 3.-plass i 1996.
 laget vant den første International Brass Band Contest i Belgia 2012.
laget vant Muziek_Concours_Kerkradei 2013
laget vant Oslo Brassfestival i 2016, samt 2018

Referanser

Eksterne lenker 
 
  Manger Musikklag

Norske brassband
Kultur i Alver
Musikk i Vestland